Μελομακάρονα με μανταρίνια Χιώτικα
Εξαιρετική παλιά συνταγή για μελομακάρονα, με χυμό και φλούδα από τα ξακουστά μανταρίνια της Χίου.
400 ml ελαιόλαδο, 200 γρ. ζάχαρη, 100 ml μπράντι, 100 ml χυμός μανταρινιού, οι φλούδες από 2 μανταρίνια Χιώτικα *, πολτοποιημένες στον πολυκόφτη, 1.200 γρ. αλεύρι μαλακό, 2 κοφτά κουτ. γλυκού μπέικιν πάουντερ, 1 κοφτό κουτ. γλυκού μαγειρική σόδα, 1/2 κουτ. γλυκού κανέλα σε σκόνη, 3 φλιτζ. τσαγιού μέλι θυμαρίσιο, 3 φλιτζ. τσαγιού ζάχαρη, 3 φλιτζ. τσαγιού νερό, 400 γρ. καρυδόψιχα, χοντροσπασμένη, κανέλα σε σκόνη
Για τα Χιώτικα μελομακάρονα με μανταρίνι ρίχνουμε σε ένα βαθύ σκεύος όλα τα υγρά.Προσθέτουμε τη ζάχαρη, την κανέλα και τον πολτό από τις φλούδες.Ανακατεύουμε με το χέρι πολύ καλά και προσθέτουμε το αλεύρι με το μπέικιν πάουντερ και τη σόδα.Συνεχίζουμε απαλά το ανακάτεμα με το χέρι μέχρι να σχηματιστεί μια αφράτη ζύμη. Δεν ζυμώνουμε έντονα.Προθερμαίνουμε τον φούρνο στους 170°C και στρώνουμε τη λαμαρίνα του φούρνου με λαδόκολλα.Πλάθουμε μικρά οβάλ μελομακάρονα, τα βάζουμε στη λαμαρίνα και ψήνουμε σε δόσεις για περίπου 20-25 λεπτά.Ξεφουρνίζουμε και τα αφήνουμε να κρυώσουν μέχρι να γίνουν χλιαρά.Εν τω μεταξύ, βάζουμε όλα τα υλικά για το σιρόπι σε μια κατσαρόλα και βράζουμε σε δυνατή φωτιά για περίπου 4 λεπτά (από το σημείο βρασμού), ξαφρίζοντας αν χρειαστεί.Αποσύρουμε από τη φωτιά.Ρίχνουμε τα χλιαρά μελομακάρονα στο καυτό σιρόπι. Με μια κουτάλα τα γυρίζουμε για περίπου 1 λεπτό.Τα βγάζουμε και τα αφήνουμε σε σήτα να στραγγίξουν.Τα βάζουμε σε πιατέλα και τα πασπαλίζουμε με τα καρύδια και λίγη κανέλα.
Αλεύρι (ζύμες),Κονιάκ,Μανταρίνι,Χριστούγεννα